

Para Wanita Dalam Perjanjian Lama

**Wanita-wanita Berani Dalam Buku Hakim-hakim**

Sejarah awal Israel yang digambarkan dalam buku Hakim-hakim selalunya peperangan. Kaum wanita biasanya tidak menonjol dalam cerita-cerita peperangan, tetapi memahami peranan kaum wanita dalam peperangan Israel adalah kunci untuk memahami buku Hakim-hakim kerana nasib mereka seringkali dikaitkan dengan nasib umat Israel.

# Kebijkasanaan Akhsa

Akhsa merupakan anak perempuan Kaleb. Kaleb mengisytiharkan bahawa lelaki yang berjaya menakluki kota Debir akan dapat memperisterikan Aksha. Otniel berjaya menakluki Debir dan Kaleb memberikan Akhsa sebidang tanah gersang yang luas sebagai hadiah perkahwinan. Akhsa sedar bahawa dia akan memerlukan sumber air untuk menjadikan tanahnya subur. Oleh itu dia memohon kepada Kaleb untuk memberikannya berkat tambahan. Dengan itu, Kaleb turut menyerahkan kepadanya dua mata air.

# Penerapan Kehidupan

**Debora dan Yael**

Debora merupakan seorang hakim. Dia menyampaikan kepada Barak, ketua tentera, arahan-arahan pertempuran daripada Tuhan. Barak enggan bertempur kecuali Debora ikut serta. Dia bersetuju, tetapi dia mengatakan bahawa oleh sebab perkara itu maka Tuhan akan memberikan kemuliaan kemenangan kepada seorang wanita. Dalam pertempuran itu, hanya panglima perang pihak musuh iaitu Sisera, yang terselamat. Sementara dia melarikan diri daripada pertempuran itu, dia melewati khemah kepunyaan seorang wanita bernama Yael. Dia menjemputnya masuk dan memberikannya susu untuk diminum. Ketika Sisera terlelap, Yael membunuhnya dengan melantak pasak khemah menembusi kepalanya. Debora dan Barak kemudian menyanyikan lagu kemenangan.

# Penerapan Hidup

**Ibu Sisera**

Ibu Sisera ada disebut dalam lagu kemenangan Debora dan Barak. Dia memandang ke luar jendela dan tertanya-tanya kenapa anaknya belum pulang dari pertempuran. Dayang-dayangnya berkata mungkin Sisera lambat kerana mengagih-agihkan hasil rampasan peperangan.

Mereka membayangkan Sisera sedang mengumpulka semua kain yang mahal berserta ‘seorang dua wanita’ untuk semua tentara-tenteranya. Tetapi Sisera tidak mengagih-agihkan hasil rampasan. Dia sudah mati dan Israel kini selamat disebabkan oleh Tuhan dan seorang perempuan.

# Penerapan Hidup

**Keluarga Gideon**

Wanita-wanita dalam kehidupan Gideon tidak berapa dikenali tetapi masih tetap dianggap penting. Dia mempunyai 70 orang anak lelaki daripada ramai isteri. Gundiknya yang berasal dari Sikhem telah melahirkan baginya seorang anak lelaki yang dinamakan Abimelek.

# Batu untuk Batu: Seorang Wanita di Tebes

Selepas kematian Gideon, Abimelek membunuh kesemua 70 orang adik beradiknya. Kemudian dia membawa bala tentera menyerang Israel dan memusnahkan kota-kota, hasil tanaman serta membunuh semua penghuninya. Di kota Tebes, semua orang berhimpun di dalam sebuah menara untuk melindungi diri mereka. Ketika Abimelek datang menyerang, ‘seorang wanita’ menimpakan sebuah batu kilangan tepat ke kepala Abimelek lalu membunuhnya. Sekali lagi, Isreal selamat kerana tindakan seorang wanita.

# Penerapan Hidup

**Anak perempuan Yefta**

Ibu Yefta adalah seorang pelacur. Oleh itu, abang-abangnya telah membuangnya dari keluarga. Yefta kembali dari medan pertempuran membawa kemenangan, dan anak perempuan tunggalnya keluar menyambut kepulangannya. Ini membuatkan Yefta berasa sangat sedih kerana dia telah bernazar untuk mengorbankan kepada Tuhan perkara pertama yang keluar dari rumahnya apabila dia kembali dengan kemenangan. Anak perempuannya menyuruhnya menghormati nazarnya, tetapi meminta tempoh dua bulan untuk dia berkabung terlebih dahulu sebelum Yefta membunuhnya sebagai korban.

# Penerapan Hidup

**Ebzan Si Pencari Jodoh**

Buku Hakim-hakim mempunyai banyak kisah pendek tentang hakim-hakim kecil (minor judges). Ia memberitahu di mana seorang hakim itu tinggal, berapa lama dia berkhidmat, dia meninggal, dan di mana dia dikuburkan. Ebzan adalah seorang hakim kecil (minor judge) yang mempunyai 30 orang anak lelaki dan 30 orang anak perempuan. Dia mengatur perkahwinan semua anaknya dengan orang di luar sukunya dengan sangat teliti. Perancangan yang teliti ini telah menjadikan sekutu sukunya semakin besar. Ini sangat bertentangan dengan nazar Yefta yang bodoh, yang mana telah mengakhiri keturunan keluarganya.

# Penerapan Hidup

**Samson dan Ibunya**

Ibu Samson adalah seorang yang mandul sehinggalah seorang malaikat mengumumkan kelahirannya dan memberikan ibunya arahan istimewa untuk dipatuhi ketika membesarkan dia. Dia harus dibesarkan sebagai seorang nazir. Apabila ibunya memberitahu ayahnya, ayahnya memohon untuk didatangi oleh malaikat sekali lagi untuk memberikannya tunjuk-ajar. Malaikat itu muncull agi di hadapan ibu Samson, yang kemudian memanggil suaminya. Malaikat itu hanya berkata bahawa ibunya hendaklah mengikut arahan yang telah diberikan kepadanya.

Samson bukanlah seorang pemimpin contoh. Dia mempunyai banyak hubungan dengan wanita-wanita Filisten. Dia meminta ibubapanya mengatur perkahwinannya dengan seorang gadis Timna yang mana berakhir dengan kehancuran. Delilah bukannya seorang yang naif di kalangan kaum lelaki. Dia sendiri mengatur rancangan dengan pemimpin-pemimpin Filistin untuk mengorek rahsia Samson. Dia tidak pernah menipu Samson - dari mula Samson sudah tahu bahawa dia ingin mengetahui rahsianya untuk memusnahkan dia. Dia berjaya melakukannya, tetapi walau apa pun, Tuhan tetap menggunakan Samson untuk membebaskan Israel.

# Penerapan Hidup

**Mikha dan Ibunya**

Mikha mencuri wang perak dari ibunya. Ibunya mengucapkan kutuk kepada sesiapa yang mencurinya. Mikha, apabila terdengar kutukan itu, mengembalikan semula wang perak tersebut dan mengakui perbuatannya. Ibunya kemudian memberkatinya dan membina patung berhala buat Mikha menggunakan sebahagian daripada wang perak itu.

# Penerapan Hidup

**Orang Lewi dan Gundiknya**

Gundik orang Lewi itu kembali ke rumah ayahnya. Orang Lewi itu datang untuk mengambilnya semula. Mereka memulakan perjalanan agak lewat dan mereka tidak dapat mencari tempat untuk bermalam. Seorang lelaki tua mempelawa mereka bermalam di rumahnya yang diterima dengan senang hati oleh orang Lewi itu. Orang ramai berkumpul di luar rumah orang tua tersebut. Mereka meminta dia menyerahkan orang Lewi itu kepada mereka untuk tujuan aktiviti seksual. Sebaliknya, orang Lewi itu menyerahkan gundiknya dan orang ramai itu memperkosanya sepanjang malam. Keesokan paginya, gundik itu merangkak ke pintu orang tua itu. Apabila orang Lewi itu bersedia untuk pergi, dia meletakkannya di atas keldai. Setibanya mereka di rumah, dia menyedari bahawa gundiknya itu sudah meninggal dunia. Dia lalu mengerat badannya kepada 12 potongan.

Orang Lewi itu menghantar 12 potongan itu kepada 12 suku Israel sebagai panggilan peperangan terhadap para pemerkosa gundiknya daripada suku Benyamin. Selepas pertempuran itu, cuma 600 orang lelaki Benyamin sahaja yang masih hidup. Umat Israel tidak mahu salah satu daripada suku mereka lenyap sama sekali. Oleh itu, mereka harus mendapatkan isteri-isteri baharu untuk 600 orang lelaki ini. Mereka sedar bahawa penduduk kota Yabesh-Gilead tidak turut serta dalam pertempuran. Oleh itu, Israel menyerang mereka.

Tentera-tentera Israel membunuh semua orang kecuali gadis-gadis yang masih perawan. Mereka menangkap 400 orang perempuan untuk dijadikan isteri kepada lelaki-lelaki suku Benyamin. Tetapi ada 200 orang lelaki lagi yang belum mempunyai isteri. Masalahnya ialah umat Israel telah bersumpah tidak akan menyerahkan anak-anak perempuan mereka untuk dikahwini oleh suku Benyamin. Umat Israel menyelesaikan masalah tersebut dengan mengarahkan lelaki-lelaki Benyamin pergi ke Silo di mana ada perayaan keagamaan sedang berlangsung. Mereka diarahkan untuk bersembunyi di pinggir jalan dan ketika anak-anak gadis melewati tempat itu, mereka harus menculik mana-mana gadis yang mereka mahu jadikan isteri. Para pemimpin Israel akan menenangkan semua ayah kepada gadis-gadis itu dengan mengingatkan mereka bahawa lelaki-lelaki Benyamin itu memerlukan isteri dan kerana bukan mereka yang menyerahkan gadis-gadis itu, maka mereka tidak melanggar sumpah mereka.

# Penerapan Hidup

**Dari Akhsa ke Gundik**

Kisah Akhsa:

1. Damai di tengah-tengah peperangan
2. Menggabungkan dunia sekeliling dan dunia peribadi
3. Memperkenalkan isu-isu menetap dan mengusahakan tanah
4. Motif-motif anak-anak perempun, dinding, keldai, perkahwinan dan berkat-berkat
5. Cerita adalah pada permulaan penubuhan Israel dan kisah simbolik layanan terhadap seorang perempuan.
6. Satu model hubungan manusia - anak perempuan dengan ayah, isteri dengan suami, ayah mertua dengan menantu lelaki. Ia adalah cerita tentang apa yang sepatutnya ada di Israel.
7. Akhsa mempunyai nama
8. Akhsa berminat dengan apa yang berlaku kepada dirinya. Dia juga mempunyai suara, dan suaranya didengari.
9. Akhsa menerima hadiah perkahwinan yang mewah daripada ayahnya: tanah, secara tradisi ia adalah hak anak lelaki, dan air, secara tradisi adalah hak para pemimpin
10. Akhsa mempunyai tempat di tanah itu dan faham apa yang dia perlukan untuk menetap di sana dan mengusahakannya.

Kisah Gundik

1. Peperangan menimpa orang-orang tinggal dengan aman
2. Tema pengabaian, pemerkosaan, mutilasi, pembunuhan, sumpah palsu
3. Hubungan songsang di antara anak perempuan dengan bapa, isteri dengan suami, ayah mertua dengan menantu lelaki, tuan rumah dengan tetamu, masyarakat dengan tanah kediaman
4. Menandakan perpecahan Israel, dan isu simbolik adalah layanan terhadap wanita.
5. Gundik itu adalah inversi daripada figur Akhsa
6. Satu contoh bagaimana keadaan tidak sepatutnya berlaku di Israel.

# PERANAN WANITA DALAM BUKU HAKIM-HAKIM

Wanita Sebagai Ibu

1. Isu-isu tentang keturunan dan IAbimelekh (8:31)

Yefta (11:1)

1. Isu-isu tentang membesarkan anak

Ibu Samson beratanggungjawab dalam membesarkan Samson sebagai seorang Nazir Allah

Ibu Mikha kurang mendapat bimbingan moral

IDeborah sebagai seorang ibu di Israel

1. Imej ibu dalam cerita Yael

Ibu Sisera

Wanita sebagai Isteri

1. Akhsa: Menyediakan tanah dan air untuk keluarganya.
2. Amaran terhadap isteri-isteri bukan berbangsa Israel Isreal.
3. Isteri-isteri diambil daripada Yabesh-Gilead (21:10-12)
4. Isteri-isteri yang dirampas di Shiloh (21:23)
5. Gundik orang Lewi

Kembali kepada ayahnya tetapi telah dihantar semula

1. Tiga orang wanita Samson

Timna - isteri

Pelacur di Gaza

Delilah

1. Debora, isteri kepada Lapidot
2. Yaell, isteri Heber orang Keni Wanita sebagai anak perempuan
3. Akhsa menerima hadiah perkahwinan berupa tanah
4. Anak perempuan Yefat
5. 30 orang anak perempuan Izban dan 30 orang menantu perempuannya

Wanita sebagai pembunuh

1. Yael
2. Wanita tidak dikenali di Tebez
3. Delila

Wanita sebagai Mangsa

1. Para wanita dalam mimpi ibu Sisera
2. Para wanita yang dibunuh oleh Abimelek
3. Anak perempuan Yefat
4. Pengantin perempuan di Timna
5. Gundik orang Lewi
6. Para wanita di Yabesh - Gilead dan Silo

Wanita berjumpa dengan lelaki

1. Akhsa dan ayahnya, Kaleb, serta suaminya, Otniel
2. Debora dan Barak
3. Yael dan Sisera
4. Yael bersama Samgar
5. Anak perempuan Yefta dan Yefta
6. Isteri Manoa dan Manoa
7. Samson dan wanita-wanita dalam hidupnya

# PARA WANITA DALAM KEHIDUPAN KEAGAMAAN ISRAEL KUNO: BUKTI NARATIF DALAM BUKU HAKIM-HAKIM

1. NABI
   * Debora mendapat petunjuk daripada Tuhan untuk komuniti. Hakim-hakim 4-5
2. HAKIM
   * Pemimpin Israel purba yang serba guna dan tidak dibezakan, Debora adalah satu-satunya hakim utama (major judge) yang dilihat dalam tindakan menghakimi.
3. PEMIMPIN PERANG
   * Deborah melaungkan tempikan perang: Bangun! Bangun!
   * Barak adalah orang pertama yang terpanggil oleh tempik soraknya.
4. PENYANYI LAGU KEMENANGAN ISRAEL
   * Lagu Miriam
   * Lagu Debora
   * Penyanyi-penyanyi yang meraikan Saulus dan Daud
   * Anak perempuan Yefat: Melaksanakan peranan kemasyarakatannya mengetuai sambutan kemenangan ayahnya
   * Melakukan di rumah apa yang dilakukan oleh para wanita di dalam komuniti
5. SUMPAH JANJI
   * Para wanita terkesan oleh sumpah janji yang dibuat oleh kaum lelaki.
   * Bersumpah untuk menyerahkan anak perempuan
   * Bersumpah untuk tida menyerahkan anak perempuan
6. PERAYAAN
   * Para wanita Silo, menarikan tarian di ladang anggur perayaan keagamaan tempatan
   * Sahabat anak perempun Yefta mengadakan festival tahunan selama empat hari khusus untuk wanita sahaja.
7. SUMPAH NAZIR ALLAH
   * Seorang wanita yang bertanggungjawab membesarkan anak lelakinya dalam tradisi Nazirit dan mendapat petunjuk (arahan) secara langsung daripada malaikat
8. BERKAT-BERKAT DAN KUTUKAN-KUTUKAN
   * Ibu Mikha mengutuk Mikha apabila Mikha mencuri daripadanya dan ibunya memberkatinya apabila Mikah mengembalikan semula wang perak yang telah dicurinya.
9. KUIL DI RUMAH
   * Ibu Mikha mempersembahkan peraknya kepada Tuhan untuk imej ukiran dan patung berhala

# SOALAN-SOALAN UNTUK DITANYA MENGENAI TEKS SEMASA MEMBACA ALKITAB

1. Adakah wanita atau sudut pandangan wanita dalam teks ini? (Tempat-tempat di mana wanita tidak muncul di dalam teks boleh menjadi sama pentingnya dengan tempat-tempat di mana mereka ada.)
2. Bagaimanakah para wanita digambarkan di dalam teks ini? Adakah mereka bersuara? Apakah sudut pandangan mereka?
3. Siapakah yang mempunyai kuasa dalam teks ini? Bagaimanakah kuasa diagih-agihkan? Bagaimanakah para wanita mendapat apa yang mereka mahukan (sekiranya ada)? Dan (soalan Freaud yang terkenal), apa yang kaum wanita mahukan?
4. Bagaimanakah teks itu mewakili pengalaman wanita yang unik, seperti melahirkan anak, atau pengalaman wanita secara tradisional, seperti membesarkan anak?
5. Bagaimanakah kehidupan dan suara kaum wanita disekat oleh teks ini? Adakah kaum wanita tercipta untuk bersuara dan bertindak bertentangan dengan kepentingan mereka sendiri?
6. Apakah *gender assumptions* yang tersembunyi di sebalik teks ini (contohnya, bahawa wanita menyesatkan kaum lelaki, atau bahawa wanita tidak boleh dipercayai)?





© 2005 Department of Women’s Ministries General Conference of Seventh-day Adventists

For more information or additional copies, contact: Advent*Source*

5040 Prescott Avenue

Lincoln, NE 68506

800-328-0525

[www.adventsource.org.](http://www.adventsource.org/)