

Kelompok-kelompok Kecil

# Kandungan

[Pengenalan 1](#_TOC_250004)

Beberapa Asas Alkitabiah untuk Kelompok-kelompok Kecil 1

Elemen-elemen Penting sebuah Kelompok Kecil 7

Kepentingan Pertumbuhan Rohani yang Berterusan 10

Apa yang Menjadikan Kelompok Kecil Begitu Berkesan untuk Transformasi Hidup?

11

Pelayanan Kelompok Kecil; Bagaimanakah Saya Bermula 13

Bagaimana Saya Boleh Mencari Pemimpin Kelompok Kecil? 15

Bagaimana Saya Mengatasi Penolakan Daripada Mereka Yang Berpotensi Menjadi Pemimpin? 17

[Melatih Ketua Kelompok Kecil Anda 9](#_TOC_250003)

Tipikal Mesyuarat Kelompok Kecil 24

Kelompok-kelompok Kecil yang Menangani Keperluan Khusus 25

Kelompok Penyembuhan Dukacita 27

Kelompok Penyembuhan Perceraian 31

Kelompok Kecil Wanita Yang Suaminya Tidak Pergi Ke Gereja……………………………32

Kelompok Kecil Ibu-ibu 33

Kelompok Kecil Bagi Yang Masih Bujang 34

Kelompok Kecil untuk Ibu-ibu Yang Anak-anak Mereka Tidak Pergi Ke Gereja.. 36

[Appendix A 20](#_TOC_250001)

[Appendix B 22](#_TOC_250000)

**PELAYANAN KELOMPOK KECIL DAN KELOMPOK SOKONGAN**

# PENGENALAN

Sebelum Dia pergi, Yesus telah memberikan murid-muridNya satu tugasan yang kita kadang-kala merujuknya sebagai “Perintah Agung” . Matius 28:19 mengatakan, “Karena itu pergilah, jadikanlah semua bangsa muridKu dan baptiskanlah mereka dalam nama Bapa dan Anak dan Roh Kudus.” Jika anda pecahkan tugasan penting ini kepada dua bahagian utama, anda akan perlu “pergi” dan “jadikanlah semua bangsa muridKu”. Bahagian “pergi” bermaksud kita tidak boleh mengharapkan orang datang ke gereja kita dan meminta untuk dibaptiskan - kita perlu pergi mendapatkan mereka dan memperkenalkan mereka dengan sahabat kita, Yesus. Pembaptisan dan mengajar adalah sebahagian daripada menjadikan murid Yesus; membantu mereka untuk menjadi lebih seperti Yesus yang mereka memutuskan untuk mengikuti.

Saya sangat teruja untuk berkongsi dengan anda hari ini apa yang telah terbukti sebagai salah satu alat paling berkesan yang diketahui oleh gereja untuk menghubungkan orang kepada Yesus dan mengembangkan mereka dalam pemuridan: kelompok kecil. Anda lihat, untuk memenuhi Perintah Agung, kita perlu menjadi bukan sekadar “penjala manusia”, tetapi penjaga kepada akuarium itu juga! Kelompok kecil yang dipenuhi oleh Roh Kudus boleh membantu gereja berjaya dalam kedua-dua peranan tersebut.

Dunia kita berseru meminta komuniti yang tulen, pengasih dan takut akan Tuhan. Tanpa komuniti Kristian, kita kesunyian dan tidak begitu berkesan dalam melayani Tuhan. Apabila orang tidak berada dalam hubungan yang tulen dengan Tuhan dan orang lain, mereka sering mengisi keperluan untuk dimiliki secara tidak bijak; beralih kepada bar-bar, geng-geng, dan pengganti-pengganti lain untuk merasa diterima dan mencari matlamat. Adalah melalui perhubungan dengan Tuhan dan satu sama lain kita dapat menemui kepuasan dan pertumbuhan. Melalui perhubungan yang tulen kita menjangkau orang lain dengan cara yang paling berkesan. **(OH-1)** Kelompok-kelompok kecil merupakan satu alat yang berkesan untuk kerohanian dan perhubungan komuniti yang sihat.

# BEBERAPA ASAS ALKITABIAH UNTUK KELOMPOK-KELOMPOK KECIL (OH-2)

Kelompok Kecil bukanlah satu idea yang baru. Tuhan telah menggunakan alat yang hebat ini sejak ribuan tahun.

## Model Perjanjian Baru tentang Pemuridan Berasaskan Alkitab

Pemuridan seringkali dianggap sebagai pengganti utama dalam pembelajaran Alkitab secara satu dengan satu (one-on-one). Tetapi dalam Perjanjian Baru, pemuridan adalah acara berkumpulan. Sebagaimana yang dinyatakan oleh Phil Donahue dalam bukunya, *Leading Life-Changing Small Groups (LLSG): “*Alkitab jarang sekali mencatitkan pertemuan Tuhan kita dengan kurang daripada tiga daripada dua belas orang muridnya…”seterusnya dia menyatakan, “Apabila kita melihat kepada pertemuan satu-dengan-satu di antara Yesus dan Petrus, Paulus dan Timotius, dan Paulus dan Silas, jelaslah ini adalah hubungan pengembangan kepimpinan, bukannya asas pemuridan.”

Donahue menegaskan bahawa, “pemuridan dalam konteks kehidupan kelompok…membolehkan murid-murid Yesus bertumbuh dalam Kristus dengan cara mengalami pengajaran, tunjuk ajar, kasih, dorongan dan karunia (giftedness) daripada ramai saudara dalam Kristus….Penginjilan di dalam dan melalui kelompok-kelompok dan kumpulan-kumpulan lebih tepat menggambarkan model Perjanjian Baru (Markus 3:14, Matius 10:5-42; Kisah Para Rasul 13:2, Kisah Para Rasul 16:1-5)” *(LLSG, 147).* Ini juga mengelakkan mana-mana murid baru daripada menjadi klon kepada mana-mana ahli dan menggalakkan suasana saling menyokong, penginjilan, pertanggungjawaban dan latihan.

## Contoh Umat Kristian Awal

Satu daripada deskripsi terbaik kumpulan seperti ini boleh didapati dalam Kisah Para Rasul 2:42-47:

“Mereka bertekun dalam pengajaran rasul-rasul dan dalam persekutuan. Dan mereka selalu berkumpul untuk memecahkan roti dan berdoa. Maka ketakutanlah mereka semua, sedang rasul-rasul itu mengadakan banyak mujizat dan tanda. Dan semua orang yang telah menjadi percaya tetap bersatu, dan segala kepunyaan mereka adalah kepunyaan bersama, dan selalu ada dari mereka yang menjual harta miliknya, lalu membagi-bagikannya kepada semua orang sesuai dengan keperluan masing-masing. Dengan bertekun dan dengan sehati mereka berkumpul tiap-tiap hari dalam Bait Allah. Mereka memecahkan roti di rumah masing-masing secara bergilir dan makan bersama-sama dengan gembira dan dengan tulus hati, sambil memuji Allah. Dan mereka disukai semua orang. Dan tiap-tiap hari Tuhan menambah jumlah mereka dengan orang yang diselamatkan.”

Ini adalah deskripsi tentang gereja apostolik. Mereka terlibat dalam mencapai semua matlamat yang gereja pada hari ini harus terlibat untuk capai: Kebaktian, komuniti, Pertumbuhan Kerohanian yang Berterusan (atau “pemuridan”), pelayanan, dan jangkauan (atau “Evangelisasi”). Dan gereja tidak hanya berlaku satu hari seminggu selama beberapa jam; mereka juga berkumpul bersama pada minggu itu!

Mari kita lihat lebih dekat kehidupan kelompok gereja Kristian awal, kerana di sini kita menemui semua elemen bagi sebuah kelompok kecil yang berjaya, begitu juga dengan lima matlamat sebuah kelompok kecil. Apabila kita membaca Kisah Para Rasul 2:42-47 sekali lagi, perhatikan jika anda boleh meneka yang mana di antara daripada lima matlamat (kebaktian, komuniti, pertumbuhan kerohanian yang berterusan, pelayanan, atau jangkauan) yang ia bantu untuk penuhi.**(OH-3)**

1. *“Mereka bertekun kepada kepada pengajaran para rasul*

**Elemen:** Pembelajaran Alkitab (atau mempelajari bahan-bahan Alkitabiah)

**Tujuan:** pertumbuhan kerohanian yang berterusan (juga di kenali sebagai “pemuridan)

1. *“dan kepada persekutuan”*

**Elemen:** berkongsi kehidupan masing-masing

**Tujuan:** komuniti

1. *“untuk memecahkan roti”*
2. **Elemen:** : makan bersama **Tujuan:** komuniti
3. *“dan berdoa”*

**Elemen:** doa

**Tujuan:** pertumbuhan kerohanian yang berterusan

1. *“Maka ketakutanlah mereka semua”*

**Elemen:** Tuhan hadir! Kehadiran Tuhan adalah penggenapan kepada janji Yesus dalam Matius 18:20, “Sebab di mana dua atau tiga orang berkumpul dalam nama-Ku, di situ Aku ada di tengah-tengah mereka.”

**Tujuan:** Kebaktian, jangkauan **(OH-4)**

1. *“sedang rasul-rasul itu mengadakan banyak mujizat dan tanda”*

**Elemen:** mujizat (perubahan hidup adalah mukjizat yang terbesar!)

**Tujuan:** jangkauan, pelayanan

1. *“Dan semua orang yang telah menjadi percaya tetap bersatu, dan segala kepunyaan mereka adalah kepunyaan bersama.”*

**Elemen:** *in-reach ministry* atau “menjaga akuarium”— menjaga mereka yang berada di dalam tubuh Kristus

**Tujuan:** pelayanan, komuniti, juga jangkauan kerana, “Mereka akan tahu bahawa kita adalah Kristian dengan kasih kita.”

1. *“Mereke berkumpul tiap-tiap hari dalam Bait Allah.”*

**Elemen:** berhimpun bersama di gereja — perhimpunan yang lebih besar

**Tujuan:** kebaktian, komuniti **(OH-5)**

1. *“Mereka memecahkan roti di rumah masing-masing secara bergilir dan makan bersama-sama dengan gembira dengan gembira dan dengan tulus hati sambil memuji Allah”*

**Element:** kelompok kecil di rumah

**Tujuant:** komuniti, kebaktian, pertumbuhan kerohanian yang berterusan

1. *“dan mereka disukai oleh semua orang.”*

**Elemen:** Kehadiran di dalam komuniti yang bermatlamat. Ini bermakna mereka berinteraksi dengan komuniti mereka, dan orang-orang di dalam komuniti itu sangat kagum dengan mereka.

**Tujuan:** jangkauan— bahagian “pergi” dalam Amanat Agung

1. *“Dan tiap-tiap hari Tuhan menambah jumlah mereka dengan orang yang diselamatkan.*

**Elemen:** Transformasi hidup adalah buah daripada “pergi” - orang diselamatkan!

**Tujuan:** jangkauan

# ELEMEN PENTING BAGI KELOMPOK KECIL YANG BERJAYA (OH-6)

Kita boleh pecahkah elemen kumpulan Kisah Para Rasul kepada kategori yang lebih mudah dan kita akan mempunyai elemen-element penting untuk kelompok kecil yang berjaya:

* 1. Ahli—Satu kelompok kecil (tidak lebih daripada 12 orang adalah yang terbaik) yang mengadakan perjumpaan dengan kerap (sekali seminggu adalah yang terbaik) dan dengan ikhlas menjemput Tuhan hadir di tengah-tengah mereka. (Dia akan hadir!)
  2. *Makanan*—Meski pun makanan yang sangat ringkas seperti bertih jagung dan air, ada sesuatu tentang makan bersama yang boleh memecahkan tembok-tembok di antara sesama manusia. Ia juga boleh memberi *seekers*  yang mungkin berasa malu satu alasan untuk datang.
  3. *Pembelajaran Alkitab dan penerapan hidup* —atau pembelajaran yang relevan berdasarkan prinsip-prinsip Alkitabiah yang kukuh. Kunci kepada elemen ini adalah pada penerapan hidup, bukan sekadar pengetahuan yang disimpan di dalam minda sahaja (atau dalam bahasa Yesus, kita harus menjadi “pelaku”, bukan sekadar “pendengar” Firman itu).
  4. *Berkongsi kisah kehidupan antara satu sama lain* —Ini adalah bahagian yang kritikal! Jangan abaikan atau biarkan ia menguasai. Perkongsian sejati tentang apa yang sedang berlaku dalam kehidupan orang akan membolehkan ahli-ahli kelompok untuk:
     + saling bertanggungjawab terhadap transformasi yang Tuhan mahu mereka lakukan dalam hidup mereka
     + mendorong dan berdoa untuk satu sama lain apabila diperlukan
     + meraikan kemenangan satu sama lain dan memuji Tuhan atas kebaikanNya

Biarkan orang-orang bercakap tentang apa yang sedang berlaku dalam hidup mereka dan bagaimana apa yang kelompok itu pelajari membuat satu perbezaan dalam pekerjaan mereka dan perhubungan-perhubungan mereka. Apabila ahli kelompok berkeperluan, biarkan Roh Kudus membimbing anda dalam memperkasakan ahli kelompok untuk menangani keperluan-keperluan tersebut di luar kelompok juga, jika perlu.

* 1. *Doa*— Doa ikhlas adalah kunci kepada kejayaan mana-mana kelompok. Berdoa apabila anda merancang siapa yang akan dijemput, apabila anda melakukan persediaan, dan pada minggu itu untuk setiap ahli. Pastikan untuk luangkan masa untu elemen ini semasa perjumpaan kelompok kecil anda. Galakkan orang-orang berdoa tentang apa sebenarnya yang ada dalam hati mereka - bukan sekadar untuk kesihatan saudara-mara yang jauh. Jadikan perjumpaan ini satu masa untuk memuji, berterima kasih, memohon dan membuat pengakuan kepada Tuhan.
  2. *Kehadiran yang bermatlamat dalam komuniti -* Jika kita ingin menjadi garam dunia, kita perlu keluar daripada bekas garam dan berhadapan dengan dunia luar! Kehadiran orang-orang Kristian yang dipenuhi oleh Roh Kudus di dunia adalah penebusan (redemptive). Berdoa bersama-sama dengan ahli kelompok tentang bagaimana anda boleh melayani orang-orang di dalam komuniti anda dan bersahabat dengan mereka. Lambat-laun masanya akan tiba apabila Roh Kudus menjentik hati anda untuk menjemput beberapa orang daripada kenalan ini untuk datang ke kelompok kecil anda. Anda mungkin tidak akan pernah melihat hasil di mana mereka memperolehi kerajaan syurga dalam kehidupan ramai orang yang anda layani. Tetapi Tuhan akan menggunakan memori mereka tentang umat Kristian yang baik dan pengasih ini untuk melembutkan hati mereka untuk menerima injil dan orang lain akan menuai apa yang telah anda semai.

Ini adalah penginjilan seperti yang dilakukan oleh Yesus. Di dalam buku *Kerinduan Sepanjang Zaman, ms. 151,* Ellen White memberitahu kita bahawa sebelum Yesus memulakan pelayanan khotbahNya, dia telah mendapat kepercayaan daripada orang ramai kerana Dia telah meluangkan masa untuk “berada dalam kalangan mereka sebagai seorang yang mahukan yang terbaik untuk mereka”. Di samping aktiviti-aktiviti kumpulan, galakkan kelompok anda untuk meluangkan masa dengan individu juga. Ingatkan mereka akan kepentingan interaktif yang positif dengan orang-orang yang tidak percaya, menceritakan bagaimana Tuhan telah memberkati apabila anda telah mencubanya secara peribadi. Setiap minggu tanyakan bagaimana prestasi mereka dalam aspek ini dan/atau menugaskan rakan pertanggungjawapan jangkauan.

Terdapat jenis-jenis kelompok kecil yang berbeza di dalam gereja. Kita akan melihat kepada beberapa yang memenuhi keperluan-keperluan khusus, contohnya pulih dari kesedihan, nanti dalam seminar ini. Tetapi kelompok kecil asas yang terbentuk daripada enam elemen ini: 12 orang atau kurang mengadakan perjumpaan dan menjemput Tuhan untuk hadir bersama, makanan, pembelajaran Alkitab dan penerapan hidup (atau pembelajaran berasaskan prinsip-prinsip alkitabiah), berkongsi tentang kehidupan, doa, dan kehadiran yang bermatlamat di dalam komuniti, merupakan jenis kelompok kecil yang paling asas.

Ahli-ahli sebuah kelompok kecil yang mengubah hidup akan mengalami sedikit sebanyak setiap satu daripada lima matlamat hidup seorang Kristian - kebaktian, komuniti, pertumbuhan kerohanian yang berterusan, pelayanan, dan jangkauan - dalam kehidupan kelompok mereka.

Daripada abad yang pertama hingga abad yang ke 21, di semua bahagian dunia yang berbeza, kelompok kecil telah berjaya dalam membawa orang-orang ke dalam satu berhubungan yang boleh mengubah hidup dengan Yesus Kristus dan memberikan tempat untuk pertumbuhan kerohanian yang berterusan berlaku. Kelompok kecil itu merupakan satu alat berharga di dalam usaha gereja untuk memenuhi Amanat Agung.

# KEPENTINGAN PERTUMBUHAN KEROHANIAN YANG BERTERUSAN (PEMURIDAN)

Pertumbuhan kerohanian yang berterusan adalah target orang Kristian; Yesus berjanji bahawa mereka yang diam di dalam (kekal/tinggal) Dia akan bertumbuh! Mereka akan mengeluarkan buah (Yohanes 15:5). Mereka akan diubah menjadi lebih seperti Yesus. Dan kelompok-kelompok kecil adalah tempat di mana transformasi hidup ini berlaku dengan paling berkesan - bahkan lebih daripada persekitaran gereja.

# APAKAH YANG MEMBUATKAN KELOMPOK-KELOMPOK KECIL SANGAT BERKESAN UNTUK TRANSFORMASI HIDUP? (OH-7)

## Kelompok Kecil berbanding dengan Kebaktian Gereja

Mengapakah kelompok-kelompok kecil sangat efektif sebagai pemangkin untuk tranformasi hidup? Sementara berbakti bersama-sama dengan kumpulan orang-orang percaya yang lebih besar dan mendengar khotbah adalah sangat penting untuk pertumbuhan seorang yang percaya, adalah tidak mustahil pergi ke gereja tahun demi tahun dan kekal tidak berubah. Kebaktian gereja boleh menjadi pengalaman yang pasif. Anda pergi. Anda mendengar khotbah pendeta. Anda pulang. Adalah mudah untuk bersetuju secara mental dengan khotbah, dan masih lagi anda kembali ke dunia luar dan kekal tidak berubah; ingat prinsip-prinsip yang didengar dalam khotbah tetapi mengamalkan gaya hidup yang berbeza di rumah, dalam perhubungan-perhubungan kita, atau dalam pekerjaan kita.

Sebuah kelompok kecil memberikan orang-orang peluang untuk berbincang apa telah mereka dengar dan pelajari. Sebuah kelompok kecil yang efektif akan selalu memimpin orang-orang untuk mengambil kira bagaimana apa yang telah mereka pelajari memberikan impak terhadap kehidupan mereka. Ahli-ahli kelompok mendapat dorongan daripada ahli kelompok lain, dan kerapa kali dari pasangan kebertanggungjawaban (accountability partner). Adalah sangat penting bagi Yesus agar orang-orang bukan sekadar “pendengar” tetapi *pelaku* kepada Firman Tuhan. Dia direkodkan sebagai menyatakan perkara ini dalam pelbagai cara di seluruh injil.

Paulus juga menyatakan masalah ini dalam Roma 2:23, 29: “Anda bermegah atas hukum Taurat, mengapa engkau sendiri menghina Allah dengan melanggar hukum Taurat itu?… kerana Tuhan tidak mencari [ilmu agama], tetapi Dia mencari mereka yang telah mengalami perubahan hati dan fikiran (Alkitab Yang Hidup). “*Bagaimana saya akan berbeza hari ini kerana apa yang saya telah pelajari?”* merupakan satu soalan yang ketua kumpulan kelompok kecik yang efektif akan galakkan ahli-ahlinya untuk fikirkan pada akhir setiap pembelajaran.

## Keperluan Instrinsik Manusia

Perlunya manusia mempunyai hubungan yang sejati dengan Tuhan dan antara satu sama lain merupakan satu lagi aspek fitrah manusia yang membuatkan model kelompok kecil sangat berkesan untuk gereja. Kita perlu mengetahui dan diketahui, mengasihi dan dikasihi, melayani dan dilayani (atau menjaga dan dijagai), meraikan dan diraikan.

Bahkan Tuhan puan wujud dalam perhubungan: Bapa, Anak dan Roh Kudus. Penciptaan dunia bermula dengan kerinduan Tuhan untuk menjalin hubungan dengan kita; sejarah keselamatan merekodkan sejauh mana dia akan pergi untuk mengekalkan hubungan itu.

“Pembentukan kelompok-kelompok kecil sebagai asas terhadap usaha Kristian adalah satu rancangan yang telah dibawakan kepada saya oleh Seorang yang tidak akan berbuat salah. Jika terdapat jumlah yang besar di dalam gereja, biarkan anggota-anggota gereja dibentuk dalam kelompok-kelompok kecil untuk bekerja bukan hanya untuk gereja tetapi juga untuk mereka yang tidak percaya” *Evangelism, ms.115.*

Kelompok-kelompok kecil adalah di mana penginjilan barisan hadapan berlaku. Mereka menyediakan penjagaan ahli supaya mereka yang sudah berada di dalam gereja tidak akan menghilang, begitu juga sebagai tempat yang aman untuk membawa orang-orang yang sedang mencari.

Saya berharap bahawa pada masa ini anda sudah teruja untuk menggunakan penginjilan kelompok-kelompok kecil ini di gereja anda. Jadi, bagaimana hendak bermula?

# PELAYANAN KELOMPOK KECIL; BAGAIMANA SAYA BERMULA? (OH-8)

## Mulakan dengan doa!

Ini adalah pelayanan yang efektif yang syaitan akan cuba gagalkan sejak dari awal. Bajai usaha anda dengan doa.

* + *Adakah Tuhan memanggil anda?* Memohon kepada Tuhan hingga anda berasa yakin bahawa Tuhan sedang memanggil anda untuk menjadi sebahagian daripada usaha membentuk kelompok kecil di gereja anda.
  + Bahagian apa Dia mahu anda berperanan? Juga luangkan masa dalam doa untuk mendapatkan petunjuk apakah yang Dia mahu anda lakukan:Membuatkan orang-orang teruja dengan kelompok-kelompok kecil? Mulakan sebuah kelompok kecil? Bercakap dengan kawan yang berpotensi menjadi seorang pemimpin? Jangan bergerak hinggalah anda tahu apakah bahagian anda dalam pelayanan ini yang Tuhan mahu anda lakukan?
  + Adakah ini masa Tuhan? Mohon kebijaksanaan daripada Tuhan jika sekarang adalah masa yang terbaik untuk memulakan kelompok kecil di gereja anda. Haruskah anda tunggu hingga selepas musim panas hilang, atau sehingga siri penginjilan semasa berakhir? Tunggu Tuhan beri penegasan bahawa ini adalah masa untuk anda mula membina pelayanan kelompok kecil.
  + Mohon kepada Tuhan untuk timbulkan dalam fikiran anda orang-orang yang boleh bekerja dengan anda. Jika anda sedang mempertimbangkan untuk memulakan beberapa kelompok kecil, anda akan perlu berdoa untuk mendekati para pemimpin di gereja anda. Yang paling penting, cari wanita-wanita yang terlibat secara aktif dalam hubungan yang semakin bertumbuh dengan Yesus dan berusaha untuk terus bertumbuh. Ambil kira:
    - Wanita-wanita yang dituntun oleh Roh Kudus yang memperlihatkan semangat yang rendah hati dan boleh dilentur.
    - Wanita-wanita yang telah melayani bersama-sama dengan anda dalam pelayanan wanita atau mereka yang anda rasa anda boleh bekerja bersama-sama dengan baik.
    - Wanita-wanita yang mempunyai pengaruh di dalam gereja anda. Jika anda boleh meyakinkan mereka, anda juga boleh meyakinkan semua orang yang menghormati pendapat mereka.
    - Wanita-wanita yang memperlihatkan potensi sebagai seorang pemimpin dan mereka yang anda percaya mungkin boleh menjadi pemimpin-pemimpin atau ketua kelompok kecil

## Model dan Mentor

Cara terbaik untuk meyakinkan seseorang akan kuasa/pengaruh kelompok-kelompok kecil ialah dengan cara membiarkan mereka mengalaminya sendiri! Sekiranya anda merancang untuk memulakan penginjilan kelompok kecil, terlebih dahulu anda mungkin mahu mengetuai kelompok kecil yang terdiri daripada wanita-wanita yang anda fikir boleh menjadi pemimpin kelompok-kelompok kecil.

.

* + Bercakap secara individu dengan wanita-wanita yang anda harap boleh berada di dalam kelompok kecil perintis anda. Bantu mereka untuk memahami kuasa/pengaruh kelompok-kelompok kecil dan minta mereka berdoa tentang penglibatan mereka.
  + Kumpulkan wanita-wanita ini untuk perjumpaan yang pertama dan berbincang tentang apakah yang boleh dilakukan oleh kelompok-kelompok kecil untuk para wanita di gereja dan komuniti anda. Pilih masa, tajuk dan tempoh untuk kelompok kecil rintis.
  + Selepas beberapa perjumpaan bersama kelompok kecil, mula berikan setiap ahli peluang untuk memimpin. Sebelum itu berjumpa dengan mereka terlebih dahulu untuk berdoa dan menyokong mereka dan kemudian selepas itu untuk memberikan maklum balas dan menilai bagaimana ia berjalan.

# BAGAIMANA SAYA MENCARI PEMIMPIN KELOMPOK KECIL? (OH-9)

1. Cari ahli kelompok yang memandang serius kelompok itu.
2. Pertimbangkan orang-orang yang mencabar kepimpinan anda. Boleh jadi mereka adalah bakal pemimpin yang kecewa.
3. Cari orang-orang yang berkebolehan yang anda boleh kenal pasti dan sahkan.
4. Berdoa dengan kerap untuk memohon pimpinan. **(OH-10)**
5. Cari orang yang menghayati/menerima visi kelompok kecil.
6. Cuba cari orang yang memperlihatkan kelayakan kerohanian, emosional dan sosial yang berikut:

## Kerohanian

* + Adakah mereka melihat Tuhan bekerja dalam kehidupan mereka?
  + Adakah mereka *self-feeders*? (Adakah mereka secara konsisten meluangkan masa untuk memupuk pertumbuhan kerohanian mereka sendiri melalui pembelajaran Firman Tuhan dan dalam doa?
  + Adakah mereka berminat untuk belajar? (Adakah mereka melibatkan diri secara aktif dalam perbincangan rohani?)
  + Adakah mereka berkongsi visi kelompok kecil?
  + Adakah mereka mempunyai semangat rendah hati dan mudah dilentur (mudah menerima tunjuk ajar)?

## Emosional

* + Adakah mereka cukup selamat memperlihatkan kelemahan diri dan terbuka dengan kelompok itu?
  + Adakah emosi mereka stabil? (Adakah mereka cukup sedar tentang kekuatan dan kelemahan diri mereka sendiri; tidak tertakluk kepada perubahan mood yang menjejaskan dinamik kelompok?)
  + Bagaimanakah mereka bertindak balas terhadap konfrontasi dan perkembangan karakter? Secara defensif? Secara responsif?

## Sosial

* + Adakah mereka melibatkan diri secara terbuka tanpa menguasai? (Jika ini adalah satu isu, bagaimanakah mereka bertindak balas terhadap konfrontasi berkenaan dengan isu ini?)
  + Bolehkah mereka mendengarkan orang lain dengan penuh keprihatinan?
  + Bolehkah mereka memudahkan perbincangan?

1. Pada akhir tempoh kelompok perintis anda,bercakaplah dengan bakal-bakal pemimpin dan bakal-bakal *hostess* daripada kelompok anda untuk menilai minat mereka dalam memimpin perbincangan atau mengetuai sebuah kelompok.

# BAGAIMANA SAYA MENGATASI PENOLAKAN DARIPADA MEREKA YANG BERPOTENSI MENJADI PEMIMPIN? (OH-11)

Penolakan-penolakan tipikal untuk menjadi seorang pemimpin termasuklah:

1. *“Saya tiada masa.”* Ingat, orang meluangkan masa untuk perkara-perkara yang mereka percaya penting. Kongsikan betapa pentingnya kepimpinan kelompok kecil dalam tubuh Kristus. Tekankan perubahan hidup yang boleh berlaku apabila mereka tidak mengundur diri dan menyahut cabaran untuk memimpin kelompok kecil.
2. *“Saya tidak ada kebolehan untuk memimpin.”* Menggalakkan orang ramai dengan cara mengingatkan mereka bahawa kepimpinan kebanyakannya adalah tentang karakter. Mengembangkan karakter dan kebolehan (kemahiran) adalah mengambil masa. Jika anda percaya seseorang itu mempunyai kualiti-kualiti karakter asas sebagai seorang bakal pemimpin, beritahu mereka bahawa anda bersedia untuk memastikan mereka mendapatkan latihan yang sesuai untuk memastikan mereka akan menjadi efektif.
3. *“Saya tidak ada gaya seorang pemimpin”.* Pada tahap ini, anda hanya perlu mencari apakah yang dimaksudkan oleh orang itu dengan “gaya seorang pemimpin”. Mungkin mereka mempunyai definisi seorang pemimpin yang tidak alkitabiah. Mungkin mereka memandang seorang ketua sebagai seorang yang bertanggungjawab dan mengawal, berbanding sebagai seorang yang boleh memudahkan perubahan hidup dengan bersikap prihatin, menggembala, memuridkan dan mengasihi orang lain.

Langkah seterusnya ialah menetapkan masa untuk melatih pemimpin-pemimpin anda.

# MELATIH PEMIMPIN-PEMIMPIN KELOMPOK KECIL ANDA

“Gembalakanlah kawanan domba Allah yang ada padamu, jangan dengan paksa, tetapi dengan sukarela sesuai dengan kehendak Allah, dan jangan karena mau mencari keuntungan, tetapi dengan pengabdian diri. Janganlah kamu berbuat seolah-olah kamu mau memerintah atas mereka yang dipercayakan kepadamu, tetapi hendaklah kamu menjadi teladan bagi kawanan domba itu.” (1 Petrus 5:2-3). **(OH-12)**

## Apakah kualiti-kualiti yang harus ada pada pemimpin kelompok kecil?

* 1. Hubungan yang semakin bertumbuh dengan Yesus
  2. Merasakan bahawa Tuhan memanggilnya untuk memimpin kelompok kecil
     + Kesungguhan untuk memupuk/mendidik orang lain dalam Tuhan (Yohanes 21:15-17, I Petrus 5:1-4)
     + Sukacita dalam berhubung dengan orang lain dengan cara yang membawa mereka bersama dalam kehidupan kelompok (Ibrani 10:24-25)
     + Merasakan bahawa kebersamaannya dengan Yesus yang sejati akan menjadi satu contoh bagi orang lain. (I Teselonika 2:10-13)
  3. Karakter dan kemahiran
     + Kasih (Yohanes 13:34-35)
     + Integrasi (I Timotius 3:1-7)
     + Berbuah (Galatia 5:22-23)
     + Perhambaan (Markus 10:35-45)
     + Boleh mengajar dan mengendalikan tanggungjawab (I Timotius 3:1-7)
     + Mampu mempertahankan doktrin yang baik (Titus 1:9)
     + Memimpin dengan tekun (Roma 12:8)
     + Menggembala dengan penuh semangat (1 Petrus 5:1-4)

Walaupun tiada siapa yang akan mempertikaikan bahawa senarai ciri-ciri karakter dan kemahiran-kemahiran adalah penting bagi seorang pemimpin, membaca senarai ciri-ciri karakter ini sambil memikirkan tentang seseorang boleh menjadi sedikit menakutkan! Anda mungkin mahu meyakinkan pemimpin kelompok kecil anda (dan diri anda sendiri) bahawa dia tidak diharapkan untuk memenuhi sepenuhnya semua ciri-ciri dan kemahiran ini apabila dia menjadi seorang pemimpin kelompok; namun demikian, dia harus menjadikan itu matlamatnya yakni mengembangkan ciri-ciri dan kemahiran-kemahiran tersebut sementara dia menjadi matang dalam Kristus. **(OH-13)**

## Apakah tanggungjawab asas seorang pemimpin kelompok kecil?

* 1. Carikan tuan rumah (hostess) untuk kelompok kecil anda (tempat untuk bertemu dan seorang yang bertanggungjawab ke atas tempat pertemuan itu.) Bekerjasama dengan tuan rumah (hostess) anda untuk merancang jadual pertemuan anda dan butiran penting yang lain seperti minuman ringan dan penjagaan anak jika perlu. Ingat untuk kerap *update* jadual pertemuan anda dengan tuan rumah *(hostess)*.
  2. Laksanakan pertemuan kelompok yang mampu mengubah kehidupan. Sebagai pemimpin kelompok kecil, tanggungjawab anda termasuklah menghimpunkan semua ahli dan mengendalikan masa dengan cara memudahkan keterbukaan-diri, memahami dan penerapan terhadap Firman Tuhan, dan saling menjaga dan menyokong.
  3. Bersiap sedia untuk kelompok kecil anda. Kenal pasti siapa yang akan berada di dalam kelompok anda dan cabar mereka untuk memberikan komitment untuk satu tempoh masa. Kelompok boleh menjadi lebih besar kepada lapan hingga dua belas orang dan masih boleh berbincang dan mengadakan perkongsian. Gunakan hubungan sedia ada untuk mencari kelompok anda. Ini mungkin termasuklah orang-orang di dalam pelayanan anda, kejiranan, tempat kerja, atau kenalan-kenalan. Ingat, tubuh Kristus adalah pelbagai, oleh itu kelompok anda mungkin termasuklah beraneka jenis orang juga. Tentukan masa pertemuan, tempat dan kekerapan.

Adalah baik untuk mengadakan pertemuan sekurang-kurangnya dua kali sebulan, tetapi mingguan adalah lebih baik.

* 1. Gunakan sumber-sumber yang kelihatan paling sesuai dengan keperluan kelompok. Material-materialnya harus berdasarkan Alkitab, berorientasikan penerapan (aplikasi) dan baik untuk perbincangan. (Nota: Your Adventist Book Center (www.AdventistBookCenter.com) merupakan sumber yang baik untuk material kelompok kecil, begitu juga dengan Center for Creative Ministeris (www.creativeministry.org). Jabatan Pelayanan Wanita General Conference juga mempunyai beberapa material untuk kelompok kecil yang boleh digunakan. Satu lagi sumber yang sangat baik dan berpatutan ialah Christian Book Distributors di www.christianbook.com.)
  2. Kongsi tugas-tugas untuk mengajar, memimpin perbincangan, masa bersosial, doa dan penglibatan pelayanan dengan ahli-ahli yang berkebolehan dalam kelompok anda. Jangan rasa seolah-olah anda harus membuat segala-galanya dalam kelompok anda.
  3. Pilih seorang untuk anda bimbing sementara anda memimpin kelompok anda. Berdoa dan bersungguh-sungguh untuk melatih pemimpin kelompok kecil daripada kelompok anda. Orang yang berpotensi menjadi pemimpin kelompok ini adakalanya dipanggil seorang “perantis” (apprentice). Pilih seseorang yang mempunyai keinginan untuk membantu orang lain bertumbuh secara kerohanian. Libatkan perantis anda dalam seberapa banyak aktiviti kepimpinan anda yang boleh. Luangkan masa dengannya untuk memuridkan dia. (Matius 4:18-22, Markus 3:13-15, 2 Timotius 3:10)
  4. Gembalakan ahli-ahli kelompok anda. Adalah tanggungjawab anda untuk menjaga dan memupuk kelompok kecil anda agar mereka boleh menjadi Kristian yang komited dan anggota-anggota gereja yang mahu melibatkan diri. (Proses ini mengambil masa. Jangan putus harapan dan jangan menggesa mereka. Izinkan Roh Kudus untuk memimpin.)
     + Berdoa untuk masa pertemuan anda dan untuk setiap ahli dalam kelompok (Filipi 1:3- 11; Kolose 1:9-12).
     + Pantau ahli-ahli anda (1 Petrus 5:1-3). Perkataan lain untuk pantau ialah menjaga atau menggembala. Ia bermakna mengambil berat kebajikan setiap ahli kumpulan kelompok anda sama seperti anda prihatin dengan kebajikan anda. (Filipi 2:4, 20-21)
     + Perlihatkan contoh keserupaan Kristus (Christlikeness) kepada kelompok anda. Layan mereka sebagaimana Kristus telah melayani murid-muridnya dengan kebaikan (Yohanes 13:1-5). Bantu mereka bertumbuh dalam Kristus. Dorong satu sama lain untuk menikmati kehidupan sepenuhnya seperti yang Yesus lakukan.
     + Wujudkan satu persekitaran yang selamat bagi orang lain untuk mengongsikan perasaan, kelukaan, kesakitan dan masalah mereka. Orang lain juga adalah rapuh seperti anda. Akui kelemahan anda kepada kelompok anda dengan cara yang mendorong orang lain untuk melihat diri mereka yang sebenar. (2 Korintus 4:7; 12:10).
     + Hubungi ahli-ahli kelompok sekiranya mereka terlepas pertemuan kelompok, bukan untuk membuatkan mereka berasa bersalah, tetapi sekadar untuk memberitahu mereka bahawa ketidakhadiran mereka sangat dirasai.
     + Mohon kepada Tuhan agar memberikan kasihNya kepada setiap wanita dalam kelompok anda.
  5. Perluaskan pelayanan. Apabila Allah membuatkan kelompok itu lebih besar, adalah penting untuk mempertimbangkan membentuk satu kelompok kecil yang baru agar setiap orang akan terjaga sama rata dan untuk membolehkan wanita-wanita lain dalam gereja untuk mengalami perubahan hidup melalui kelompok-kelompok kecil. Ini harus dilakukan hanya apabila anda merasakan kelompok itu sudah bersedia untuk menghasilkan satu lagi kelompok kecil dan apabila perantis anda sudah bersedia untuk memimpin sebuah kelompok yang baharu.
     + Letakkan sebuah kerusi kosong dalam bulatan sebagai satu peringatan untuk menjemput orang-orang ke dalam kelompok anda. Terdapat ramai orang yang mempunyai kaitan dengan ahli kelompok anda tetapi tidak terlibat dengan gereja anda. (Oleh kerana isu ini dianggap sensitif bagi sesetengah kelompok dan pentingnya membina kepercayaan serta keselamatan dalam kelompok, sesetengah kelompok mungkin meletakkan kerusi kosong hanya untuk dua minggu yang pertama dan kemudian meletakkannya kembali pada penghujung sesi pembelajaran untuk mengingatkan ahli-ahli kelompok agar menjemput orang datang pada sesi pembelajaran seterusnya)
     + Jemput bakal ahli baru ke acara sosial kelompok anda.
     + Dapatkan *‘feel’* daripada ahli kelompok anda sama ada bakal ahli baru ini sesuai atau pun tidak. Boleh jadi wanita dalam kelompok anda telah mengalami penerimaan dan kasih yang sejati buat pertama kali dalam kelompok anda. Boleh jadi mereka berasa terancam oleh bakal ahli baru dalam kelompok itu atau takut kehilangan komuniti yang mereka ada sekiranya kelompok itu dibahagi dua. Anda mungkin perlu menjelaskan bagaimana pertumbuhan adalah sihat dan normal bagi sebuah kelompok yang baik.
     + Kembangkan perantis (apprentice) anda dengan memberikannya tugas-tugas pemimpin dan beberapa orang wanita untuk dia gembalakan. Berkemungkinan wanita-wanita tersebut akan menyertai perantis (apprentice) untuk membentuk inti sebuah kelompok baru.
  6. Galakkan setiap ahli untuk mengekalkan hubungan yang sihat dengan gereja. Ahli-ahli harus mempunyai keinginan untuk mengikut Yesus ke mana pun dibawaNya dan terlibat secara aktif dalam gereja setempat. Ini sebaiknya dilakukan dengan menjadikan diri anda sendiri sebagai contoh.

# TIPIKAL PERTEMUAN SEBUAH KELOMPOK KECIL (OH-14)

Tipikal pertemuan sebuah kelompok kecil boleh jadi kelihatan seperti ini:

1. Himpunkan semua ahli kelompok
   * Setiap wanita disapa dengan hangat sebaik sahaja mereka melangkah masuk.
   * Minuman/makanan ringan disediakan.
   * Berdoa dan jemput Roh Kudus hadir bersama.
   * Mulakan dengan soalan-soalan sesi pengenalan (ice-breaking) yang boleh membuatkan semua orang saling berkongsi.
2. Pelajari Alkitab
   * Baca petikan Alkitab yang anda akan pelajari dengan suara yang kuat.
   * Seusai membaca, berikan beberapa saat bagi semua orang untuk berdoa dan merenung petikan Alkitab itu dengan senyap.
   * Tetapkan asas terhadap apa yang anda telah baca dengan bertanya soalan-soalan seperti siapa, apa dan di mana.
   * Korek lebih dalam. Tanyakan beberapa soalan yang menjana buah fikiran dan perbincangan.
   * Tanya soalan-soalan yang mendorong para wanita untuk berkongsi tentang bagaimana mereka akan menjadi berbeza disebabkan oleh apa yang mereka baru baca sebentar tadi. Seperti: “Adakah Allah bercakap dengan anda pada saat ini? Ada sesuatukah yang anda perlu ubah? Apakah dia? Bila anda akan bermula?” (Perkongsian amat digalakkan tetapi haruslah dengan kerelaan sendiri).
3. Berdoa bersama
   * Tanyakan dengan semua ahli kelompok jika mereka mempunyai sebarang permintaan doa atau puji-pujian.
   * Tuliskan dalam sebuah jurnal tentang semua permintaan doa. Ia menyeronokkan dan boleh membina iman bagi kelompok itu apabila mereka mengimbas semula dan melihat bagaimanan Tuhan telah campur tangan dalam kehidupan mereka.
   * Sekiranya masa perkongsian mula berlanjutan terlalu lama, galakkan orang-orang untuk membawa permintaan doa mereka terus kepada Tuhan (bukannya menyatakkannya kepada kelompok terlebih dahulu) dan langsung berdoa.
   * Pelbagaikan jenis-jenis doa yang anda ada. Mungkin anda boleh cuba doa ayat, berpecah ke pada kumpulan-kumpulan kecil atau hanya kepada dua kumpulan sahaja untuk berdoa, jika timbul dalam kumpulan bahawa seseorang berada dalam krisis, berhenti dan berdoa untuk mereka di situ juga, dsb.

# KELOMPOK-KELOMPOK KECIL YANG MENANGANI KEPERLUAN-KEPERLUAN KHUSUS (OH-15)

Kelompok kecil yang baru sahaja digambarkan adalah sangat cemerlang dalam membina komuniti, memperkenalkan orang-orang kepada Yesus, dan mengeratkan hubungan dan kebersamaan mereka dengan Yesus. Kelompok kecil ini juga boleh diadaptasi untuk memenuhi keperluan-keperluan khusus wanita-wanita di dalam gereja atau komuniti anda. Kelompok kecil seperti ini boleh menjadi sangat efektif dalam menjaga ahli-ahli anda dan menjangkau mereka yang tidak bergereja.

Tetapi kelompok-kelompok kecil yang memenuhi keperluan khusus hanya efektif jika ia menangani keperluan-keperluan yang benar-benar dirasai oleh wanita-wanita di kawasan anda! Sebagai pemimpin pelayanan wanita, bagaimanakah anda menilai keperluan-keperluan di dalam gereja dan komuniti anda?

1. *Bagaimana anda mengetahui apakah jenis kelompok kecil atau pelayanan sokongan yang diperlukan di gereja anda?*
   * Berdoa agar Tuhan akan membantu anda mendengar suara hati wanita-wanita di dalam sidang anda.
   * semasa berbual, dengarkan tema yang berulang dalam keperluan dan kebimbangan yang diluahkan.
   * Gunakan alat diagnostik seperti borang kaji selidi atau tinjauan keperluan. Edarkan borang kaji selidik di gereja atau pada pertemuan pelayanan wanita yang seterusnya.**(OH-16)**
2. *Bagaimana anda mengetahui apakah jenis pelayanan sokongan kelompok kecil yang diperlukan dalam komuniti anda?* Jangan beranggapan bahawa anda tahu keperluan-keperluan semua wanita di dalan komuniti anda. Luangkan masa untuk berdoa di hadapan Tuhan, memohon agar anda mampu memahami apakah masalah dan keperluan para wanita miliki di kawasan anda. Kemudian rancanglah (be intentional) untuk menentukan apakah keperluan-keperluan tersebut.
   * Dengarkan, dengarkan, dengarkan: sahabat-sahabat anda, orang-orang yang anda jumpa, perbualan-perbualan orang di kedai-kedai. **(OH-17)**
   * Perhatikan isu-isu yang diketengahkan oleh media tempatan - dalam surat khabar dan berita-berita di TV atau radio.
   * Bertanya. Buat tinjuan terhadap orang-orang yang anda kenali di dalam komuniti atau orang-orang di jalanan. Apa yang ada di dalam hati anda? Apakah yang bermain-main di fikiran anda? Apakah yang yang anda risaukan atau bimbangkan?

Keperluan yang wanita-wanita rasakan boleh jadi sangat berbeza dari wilayah ke wilayah. Masa yang anda gunakan untuk cuba memahami keperluan khusus di kawasan anda adalah tidak sia-sia.

Terdapat keperluan tertentu yang biasa dirasai. Sebagaimana berbezanya setiap wanita, mereka juga mempunyai persamaan. Ibu-ibu di seluruh dunia sangat mengambil berat terhadap anak-anak mereka, para wanita di mana sahaja merasai kesakitan dan berduka cita apabila orang-orang yang dikasihi meninggal dunia.

Para wanita di dalam kelompok-kelompok kecil ini akan mempunyai keperluan-keperluan khusus yang harus ditangani di dalam pertemuan kelompok kecil untuk menyokong mereka. Berikut adalah senarai 5 kelompok berkeperluan khas ini dan beberapa objektif untuk kumpulan yang dibentuk bagi memenuhi keperluan tersebut.

# KELOMPOK PENYEMBUHAN DUKACITA (OH-18)

Meski pun ia adalah bahagian yang tidak dapat dielakkan dalam kehidupan, ramai orang yang gerun dengan kematian dan tidak semua orang berasa selesa mendengar atau bercakap dengan seseorang yang sedang berhadapan dengan kedukaan kerana kehilangan orang tersayang. Justeru itu, salah satu elemen yang paling menyembuhkan dalam kelompok penyembuhan dukacita boleh didapati dengan cara menyediakan tempat yang selamat di mana orang boleh bercakap tentang kesakitan mereka kepada para pendengar yang bersimpati dan memahami.

Kelompok penyembuhan dukacita yang baik akan memberikan dorongan dan penghiburan berasaskan Kristus dan sokongan Alkitab dengan:

1. Membantu ahli-ahli kelompok memahami tahap-tahap berdukacita dan impaknya terhadap setiap bahagian dalam kehidupan mereka.
2. Memudahkan perkongsian cerita-cerita tentang kehadiran Tuhan yang menyembuhkan sepanjang proses itu
3. Mencadangkan latihan-latihan untuk membantu lebih memahami apa yang sedang dialami.
4. Memberikan strategi-strategi untuk menangani simptom-simptom berdukacita (seperti menangis secara tiba-tiba di tempat awam) **(OH-19)**
5. Mencadangkan sumber-sumber untuk mendapatkan sistem sokongan bagi kekosongan yang ditinggalkan dalam kehidupan seseorang oleh kematian orang yang dikasihi.
6. Memberikan informasi tentang cara membantu ahli-ahli keluarga menangani impak kematian.
7. Membantu ahli-ahli memahami impak kehilangan perkara-perkara lain yang diakibatkan oleh kematian (contohnya bagi seorang balu, kehilangan-kehilangan itu mungkin termasuk: kewangan, kediaman, perubahan gaya hidup, lingkungan sosial, kehilangan peranan, rakan-rakan, dll.)
8. Memberikan contoh-contoh praktikal bagaimana membina hubungan dengan Yesus untuk mendapatkan kekuatan, penghiburan dan tuntunan dalam masa yang sukar ini.

Seorang wanita, yang menyertai kelompok penyembuhan dukacita ini selepas kematian suaminya, menggambarkan pengalamannya seperti ini:

“[Berada di dalam kelompok yang maksudkan] merasakan kehadiran Tuhan adalah satu perasaan yang sangat luar biasa. Bahawa meratapi kematian itu tidak mengapa, bahawa Tuhan bersama-sama berduka dengan anda - tetapi juga pengharapan yang diperolehi daripada mengenal Tuhan dan kekekalan. Apabila saya mendengar cerita-cerita orang lain dalam kelompok itu, ada banyak ilustrasi tentang bagaimana dalam masa-masa yang sukar, Tuhan telah mengangkat semangat mereka melalui perkara-perkara kecil - ilustrasi tentang Tuhan berjalan dengan anda melalui saat-saat yang menyakitkan…bersama-sama melalui setiap hari dan tarikh ulang tahun perkahwinan….

“Terdapat kekuatan sedemikian ketika mendengar pengalaman daripada orang yang berbeza…’selimut tampalan iman’ *(patchwork quilt of faith)* yang indah. Setiap kita mempunyai lubang yang berbeza-beza - di mana seorang mempunyai persoalan, seorang yang lain lagi beraeda dalam keadaan tenang dan stabil. Dan hasil daripada perkongsian ini, iman semua orang telah diperkuatkan.”

Terdapat sumber yang sangat baik untuk seminar mingguan dan kelompok sokongan dipanggil *GriefShare*  yang mana boleh didapati di internet pada pautan [www.griefrecovery.com.](http://www.griefrecovery.com/) Ia direka untuk digunakan oleh orang biasa mencontohi konsep yang diterangkan dalam 2 Korintus 1:3-6 -yang menghibur kami dalam segala penderitaan kami, sehingga kami sanggup menghibur mereka, yang berada dalam bermacam-macam penderitaan dengan penghiburan yang kami terima sendiri dari Allah. (Untuk senarai objektif minggun, lihat Appendix A.)

Sebagaimana yang dinyatakan dalam website GriefShare, kelompok kecil penyembuhan dukacita merupakan satu alat jangkauan yang sangat hebat kerana “Apabila seseorang terluka sangat dalam kerana kedukaan dan kehilangan, mereka lazimnya lebih terbuka dengan solusi bersifat kerohanian untuk hidup mereka…arahkan mereka kepada Kristus sebagai satu-satunya sumber kesembuhan yang kekal.” ([www.griefrecovery.com/pages/strtwks.html)](http://www.griefrecovery.com/pages/strtwks.html))

# KELOMPOK PENYEMBUHAN PERCERAIAN (OH-20)

Apabila kadar perceraian berterusan meningkat, gereja mempunyai peluang yang unik untuk melayani mereka yang mengalami kesan-kesan perceraian yang menghancurkan. Kelompok kecil penyembuhan perceraian adalah satu tempat istimewa untuk mendapatkan dorongan, informasi dan perkongsian untuk menyokong mereka yang sedang berhadapan dengan isu-isu berkaitan dengan perpisahan atau perceraian.

Matlamat kelompok kecil penyembuhan perceraian ialah memberikan persekitaran yang selamat dan supportif di maa melalui doa, perbincangan dan refleksi peribadi (penulisan jurnal), seorang janda akan dapat:

1. Meluahkan kedukaan dan kelukaan mereka.
2. Mengenal pasti sebab-sebab perkahwinan hancur dan menentukan mana satu daripada sebab-sebab tersebut adalah ulah mereka dan ulah pasangan mereka.
3. Mengatasi perasaan sakit hati dan marah mereka terhadap bekas pasangan mereka seterusnya memaafkan. **(OH-21)**
4. Menerapakan kebenaran-kebenaran Alkitabiah kepada situasi perpisahan/perceraian.
5. Mengakui dan berterus terang perkara-perkara yang sepatutnya mereka lakukan dengan cara berbeza.
6. Belajar bagaimana menstabilkan anak-anak mereka dan membantu mereka dalam proses penyembuhan mereka.
7. Menentukan cara mereka boleh menguatkan karakter mereka dan kebersamaan mereka dengan Tuhan, dan sembuh daripada kelukaan masa lalu agar jika Tuhan memanggil mereka untuk berkahwin sekali lagi, mereka akan berada di posisi yang kuat (contohnya kebolehan untuk memilih pasangan untuk sebab-sebab kesihatan dan bukannya jatuh ke dalam hubungan yang sama seperti sebelumnya/membuat kesilapan yang sama.)

Sumber-sumber yang sangat baik untuk penyembuhan perceraian boleh didapati di internet pada pautan [www.divorcecare.com.](http://www.divorcecare.com/) (Rangka bagi program 13 minggu mereka boleh didapati di Appendix B)

# KELOMPOK KECIL BAGI PARA WANITA YANG SUAMI MEREKA TIDAK PERGI KE GEREJA

**(OH-22)**

Para wanita yang berkahwin dengan seorang yang tidak percaya memerlukan sistem sokongan. Seorang wanita yang berada di dalam situasi ini dan telah memimpin pelayanan kelompok kecil seperti ini berkata, “Di gereja, kami mendapati diri kami berada di tempat ‘tiada lelaki’ secara literal. Kami tidak bercerai, kami bukannya bujang, tapi kami bukannya sebahagian daripada pasangan-pasangan yang boleh menghadiri pelayanan pasangan (couple’s ministry). Ia satu situasi yang janggal dan boleh jadi sangat sunyi. Sebagai tambahan, adalah mudah untuk memikirkan bahawa membuatkan suami saya menjadi orang percaya adalah tanggungjawab saya dan tiada gunanya saya di mana-mana jika saya tidak dapat menginsafkan suami saya sendiri.

“Kelompok kecil seperti ini bukannya satu sesi mengomel atau tempat untuk bergosip tentang suami seseorang, tetapi sebuah tempat di mana wanita-wanita boleh mendapatkan dorongan dan bantuan untuk mengubah *mindset* rasa kasihan diri sendiri dan rasa bersalah.”

Sebuah kelompok kecil untuk para wanita yang mempunyai suami yang tidak bergereja merupakan sebuah tempat yang selamat di mana para wanita yang secara rohaninya bujang boleh menyokong dan mendorong satu sama lain untuk:

1. Mencari nilai dan harga sebenar di dalam Yesus.
2. Mengakui Yesus sebagai suami sejati mereka.
3. Meluahkan emosi dan membincangkan isu-isu yang penting.
4. Tetap tenang dalam Tuhan apa pun yang terjadi. Akui bahawa mereka bukan Roh Kudus peribadi suami mereka; bahawa bukan tugas mereka menyelamatkan suami mereka. **(OH-23)**
5. Memohon pengampunan (jika perlu), dan melepaskan rasa bersalah terlibat dalam perhubungan itu kerana itu hanya akan menghalang perhubungan itu daripada bergerak ke hadapan.
6. Mengakui suami mereka sebagai bapa kepada anak-anak mereka dan menghormati peranannya sebagai seorang bapa.
7. Tetap bersukacita bahkan ketika suami mereka terus-menerus menolak jemputan untuk datang ke gereja.
8. Memutuskan untuk mengasihi suami mereka walau apa keadaan sekali pun.
9. Menjadi seorang yang memberikan semangat dan bukannya pematah semangat.

“I Married a Possibility” merupakan nama sumber bagi kelompok-kelompok kecil yang disediakan oleh Jabatan Pelayanan Wanita General Conference. Satu lagi sumber yang baik ialah buku *When He Doesn’t Believe: Help and Encouragement for Women Who Feel Alone in Their Faith* hasil tulisan Nancy Kennedy.

# KELOMPOK KECIL IBU-IBU(OH-24)

Ibu kepada anak-anak kecil kerap kali mengalami kesunyian dan patah semangat. Memenuhi keperluan anak-anak adalah sentiasa ‘*demanding’* tetapi mudah bagi ibu-ibu untuk merasakan bahawa apa yang mereka lakukan tidak penting.

Matlamat kelompok kecil ibu-ibu adalah menyediakan tempat yang selamat, memupuk dan menyeronokkan di mana ibu-ibu boleh mendapatkan bantuan, pengertian dan dorongan serta diperingatkan betapa pentingnya peranan mereka sebagai seorang ibu. Kelompok kecil ibu-ibu boleh terdiri daripada elemen-elemen seperti ini:

1. Pembentangan atau perbincangan kumpulan tentang beberapa aspek mengasuh anak-anak (bimbingan rohani, disiplin, menjaga keperluan fizikal, mengajar, dll. Wanita-wanita itu juga mungkin boleh membaca buku tentang mengasuh anak-anak yang sama bersama-sama dan berbincang mengenainya.”
2. Masa untuk ibu-ibu bertanyakan soalan-soalan dan berkongsi pengalaman peribadi.
3. Masa untuk berdoa untuk anak-anak mereka dengan menyebut nama mereka. Kalau boleh, masa yang tenang untuk ibu-ibu menulis doa peribadi dalam jurnal.
4. Masa untuk membuat kraf bersama-sama atau menikmati jamuan ringan.

Adalah penting untuk menyediakan penjagaan kanak-kanak semasa sesi kelompok kecil ini berlangsung. Bawa seorang penjaga kanak-kanak, atau ibu-ibu boleh bergilir-gilir menjaga anak-anak.

*What Every Mom Needs* hasil tulisan Elisa Morgan dan Carol Kuykendall merupakan satu lagi sumber yang baik untuk kelompok sokongan ibu-ibu seperti MOPS (Mothers of Preschoolers) International 1311 S. Clarkson St. Denver, CO USA 80201, phone:

(303) 733-5353.

# KELOMPOK KECIL GOLONGAN BUJANG (OH-25)

Menjadi seorang ibu tunggal di gereja mempunyai cabaran-cabaran uniknya yang tersendiri. Kelompok kecil boleh membantu golongan bujang mengatasi perasaan terasing dan mendorong mereka dalam kehidupan mereka sebagai Kristian bujang.

Kelompok kecil golongan bujang memberikan satu tempat yang selamat dan memupuk di mana semua yang bujang boleh berkumpul bersama untuk menyokong dan memperkayakan kehidupan satu sama lain. Kelompok kecil begini akan memberikan wanita-wanita bujang peluang untuk:

1. Berkongsi persefahaman tentang pengalaman sebagai orang bujang. Bukan sahaja kesukaran-kesukaran, tetapi juga kebaikan-kebaikannya, seperti masa, fleksibiliti, rasa kasih yang tidak tertumpu kepada seorang sahaja tetapi tersebar melalui banyak perhubungan dengan orang-orang dan generasi yang bereza.
2. Mempelajari apa yang Tuhan kehendaki daripada mereka dan mereka boleh bergantung kepadaNya.
3. Mendalami topik mempunyai teman hidup dalam perkahwinan: Adakah saya mahu? Haruskah saya melakukannya? Apakah kehendak Tuhan untuk saya? Untuk membantu orang menjadi lebih jelas akan matlamat mereka dan memberikan sokongan untuk menjalani kehidupan yang produktif sebagai seorang bujang, atau bergerak ke arah mencari pasangan hidup. . **(OH-26)**
4. Mencari dan memberikan bantuan dengan kemahiran hidup praktikal seperti apa yang harus dilakukan jika kereta anda rosak.
5. Membina pemahaman mereka tentang identiti mereka dalam Kristus - bahawa mereka berharga dan boleh memiliki kehidupan yang produktif dan memuaskan meski tanpa pasangan.
6. Membantu saling bertanggungjawab untuk terus membujang - mungkin mendapatkan seorang pasangan kebertanggungjawaban (accountability partner)
7. Berdoa untuk satu sama lain.
8. Mengambil bahagian dalam aktiviti dengan wanita-wanita yang lain, begitu juga dengan aktiviti bercampur jantina.

`

# KELOMPOK KECIL UNTUK IBU-IBU YANG ANAK-ANAK MEREKA SAAT INI TIDAK BERADA DI GEREJA (OH-27)

Tidak ada yang lebih menyakitkan bagi seorang ibu daripada mengetahui bahawa hati anak mereka pada masa sekarang berada jauh dari Tuhan. Wanita-wanita yang berada dalam situasi ini telah mendapat penghiburan dan kekuatan dalam kelompok-kelompok kecil yang direka untuk menyokong mereka dalam pengalaman ini.

Kelompok kecil seperti ini mungkin:

1. Berkongsi cerita-cerita, kesedihan dan jawapan terhadap doa-doa berkaitan dengan anak-anak yang tidak berada di gereja. Beri sokongan kepada mereka yang sedang terluka, bergembira dengan ibu-ibu yang anak-anak mereka mengorak langkah kembali menuju kepada Tuhan.
2. Sumbang saran (brainstorm) bersama-sama. Fikirkan cara untuk menjangkau: mengadakan Sabat jemputan istimewa (special invitational Sabbaths); mengirim majalah gereja yang relevant kepada mereka; fikirkan tentang acara-acara yang menyeronokkan dan jemput anak-anak yang tidak pergi ke gereja untuk datang menyertai acara yang tidak berkaitan dengan gereja ini tetapi boleh membuatkan mereka berinteraksi dengan rakan-rakan dan berasa selesa berada di kalangan “orang-orang gereja,” dsb.
3. Berdoa untuk anak-anak dengan menyebut nama mereka. Buat selimut doa dengan nama anak tertera di sana atau papan gambar untuk bersama-sama mendoakan mereka.
4. Jika anak-anak itu sudah meninggalkan gereja, cuba fahami apakah pengalaman gereja yang membuatkan mereka bertindak balas secara negatif.
5. Cari jalan bagaimana Tuhan boleh bergerak dalam kehidupan anak-anak mereka agar mereka boleh berterima kasih dan bekerjasama dengan Tuhan untuk melayani anak-anak mereka.
6. Fokus kepada berterima kasih kepada Tuhan kerana menganugerahkan kepada mereka anak itu dan mengingati betapa mereka adalah berkat seterusnya lepaskan mereka kembali kepada Tuhan.

Jabatan Pelayanan Wanita General Conference mempunyai material-material untuk kelompok-kelompok kecil seperti ini yang dipanggil “Prayer and Love Saves” atau PALS.

Ini adalah beberapa contoh kelompok-kelompok kecil yang memenuhi keperluan khusus. Kunci kepada membuat impak rohani terbesar dengan kelompok kecil berkeperluan khusus ialah menentukan keperluan yang dirasakan oleh wanita-wanita yang akan layani.

Kelompok kecil ini merupakan alat yang ampuh untuk evangelisasi, pemuridan, penjagaan ahli kelompok, membina komuniti dan kebaktian. Potensi kelompok kecil untuk meluaskan kerajaan Tuhan adalah besar. Semoga Tuhan memberkati dan menuntun anda sementara anda menentukan bagaimana menggunakan pelayanan yang efektif ini di gereja anda.

# APPENDIX A

Tajuk mingguan yang terdapat dalam GriefShare

SESI 1- Apabila Impian anda Musnah

Gambaran keseluruhan program GriefShare; langkah pertama untuk memahami kesedihan anda dan rasa kehilangan ekoran daripada kesedihan itu; berkongsi kesakitan anda dengan orang lain.

SESI 2- Musim Berduka

Apa yang dijangkakan semasa musim berduka anda; bagaimana kesedihan boleh ‘menyerang’ anda; bagaimana lelaki dan wanita bertindak balas secara berbeza terhadap isu-isu kedukaan.

SESI 3- Emosi Kedukaan (1)

Menghadapi kebanjiran emosi yang disebabkan oleh kedukaan; meneliti rasa terkejut, kemarahan, penafian, menyalahkan dan sesal; rasa seperti berada di luar kawalan dan tidak berdaya; menghindari solusi yang memudaratkan diri sendiri untuk meredakan kepedihan.

SESI 4- Emosi Kedukaan (2)

Menghindari kekecohan emosi; menghindari perangkap mengasihani diri sendiri, takut dengan masa hadapan dan kepedihan; menemui kebebasan pengampunan

SESI 5- Apabila Pasangan Anda Meninggal Dunia

Mengapakah kematian seorang isteri/suami sesuautu yang unik dan merupakan satu kehilangan yang sangat dalam; bagaimana untuk bertindak balas apabila anda merasakan anda telah “kehilangan identiti anda;” bagaimana untuk menangani perasaan bahawa anda tidak akan “berasa normal lagi;”ketahuilah bagaimana Allah boleh mengisi kekosongan yang ditinggalkan oleh kematian pasangan anda.

SESI 6- keluarga dan Kedukaan Anda

Menangani kehilangan anak atau ibu bapa; tekanan kepada keluarga akibat daripada kematian; menangani bunuh diri, bagaimana membantu anak-anak berduka.

SESI 7- Diamanakah Tuhan?

Mengapakah Tuhan mengizinkan kematian terjadi? Apakah yang harus saya lakukan apabila diasak oleh pertanyaan-pertanyaan yang tiada jawapannya? Bagaimanakah untuk mempercayai Tuhan dan bertumbuh lebih dekat kepadaNya meski pun anda tidak mempunyai semua jawapan.

SESI 8- Sumber Anda yang Terbesar

Bagaimana anda menggunakan hubungan anda dengan Tuhan untuk mendapatkan kekuatan sementara anda berhadapan dengan kedukaan; bagaimana mencari Kristus jika anda tidak pernah mengenali Dia; bagaimana Dia boleh menuntun dan menghibur anda melalui masa-masa yang sukar dalam cara tiada siapa pun yang boleh melakukannya.

SESI 9- Terperangkap Dalam Kedukaan atau Terus Melangkah Ke hadapan (move on)

Memahami perasaan bersalah yang palsu; mengenal pasti kedukaan yang terpendam; berdepan (confront) dengan perbuatan-perbuatan dan sikap-sikap yang menyebabkan anda “terperangkap” ; langkah-langkah yang anda boleh ambil untuk maju ke hadapan sementara anda melalui proses berduka.

SESI 10- Bertumbuh Melalui Kedukaan

Menjadi “seorang yang tidak gembira atau seorang yang bertambah baik” melalui pengalaman kedukaan anda; mengalami pertumbuhan rohani yang hebat; menjangkau orang lain untuk membantu mereka dalam masa kesedihan mereka.

SESI 11- Kit Penyembuhan Kedukaan

Menuntut dukacita dan pengharapan Tuhan bagi masa depan kehidupan anda; menggunakan alat-alat praktikal seperti jurnal, perbualan dengan rakan-rakan, membantu orang lain, doa, pembelajaran Alkitab dan pujian untuk membantu anda sembuh daripada kedukaan anda.

SESI 12- Hospital Rohani Tuhan

Sesi yang penting ini menunjukkan bagaimana gereja boleh bertindak sebagai “keluarga besar” dan membantu anda dalam proses penyembuhan. Anda juga akan mempelajari bagaimana menggunakan pengalaman-pengalaman anda sendiri untuk melayani orang lain.

SESI 13- Rindu akan Kerajaan Syurga

Bolehkah seseorang itu benar-benar sembuh daripada kelukaan dan kesakitan yang dialami semasa proses berduka? Adakah satu masa di mana segala kesedihan dan kepedihan akan hilang sepenuhnya selama-lamanya? Sesi terakhir ini dipenuhi dengan perkhabaran-perkhabaran baik apabila anda melihat bagaimana satu hari nanti Allah akan menyeka setiap air mata yang jatuh dan akan tiada lagi kesedihan dan kepedihan.

# APPENDIX B

Tajuk mingguan yang terdapat dalam DivorceCare

SESI 1- Apa Yang Sedang Berlaku Dengan Saya?

Pemeriksaan tindak balas emosi, fizikal dan rohani yang tipikal dirasai oleh seseorang yang sedang mengalami perpisahan atau perceraian.

SESI 2- Jalan Menuju Kesembuhan/Mencari Pertolongan

Langkah-langkah produktif yang anda boleh ambil untuk memulakan proses penyembuhan.

SESI 3- Berhadapan dengan Kemarahan Anda

Pemahaman untuk mengenal pasti kemarahan dan membina respon-respon yang sesuai.

SESI 4- Berhadapan dengan Depresi Anda

Depresi hampir merupakan respon universal kepada perceraian. Sesi ini akan membantu anda mengenal pasti cara-cara efektif untuk menanganinya.

SESI 5- Berhadapan dengan Kesunyian Anda

Cara-cara membina untuk mengurangkan perasaan sunyi dan cara-cara untuk menghindari respon-respon yang tidak sesuai.

SESI 6- Apakah yang Dikatakan Oleh Empunya Manual?

Dorongan untuk menerapkan kebenaran Alkitab ke dalam situasi perpisahan atau perceraian.

SESI 7- Perhubungan-perhubungan Baru

Bagaimana untuk mengetahui bahawa anda telah bersedia secara emosi untuk memulakan hubungan baru dan bagaimana membina hubungan yang sihat apabila masa yang sesuai tiba.

SESI 8- Kelangsungan Kewangan (Financial Survival)

Nasihat-nasihat praktikal tentang belanjawan, kerja dan isu-isu kewangan utama yang mempengaruhi anda semasa perceraian.

SESI 9- Penjagaan Anak 1

Bagaimana membantu anak-anak menjadi stabil semasa tempoh perpisahan yang paling sengit dan pada awal-awal perceraian.

SESI 10- Penjagaan Anak 2

Bagaimana menjadi ibu bapa tunggal yang berjaya dan cadangan-cadangan praktikal untuk membesarkan anak-anak anda dalam persekitaran ini.

SESSION 11- Forgiveness

Bagaimana mengatasi halangan-halangan untuk memaafkan dan membina gaya hidup yang suka mengampuni.

SESI 12- Perdamaian

Kaunseling praktikal buat mereka yang berminat untuk mengetahui lebih lanjut tentang perdamaian. Anda akan mempelajari bahawa perdamaian boleh mengambil pelbagai bentuk yang mungkin atau mungkin tidak termasuk pemulihan sepenuhnya perkahwinan itu dan mendapat pemahaman tentang bagaimana perdamaian boleh membantu dalam penyembuhan anda.

SESI 13- Terus Melangkah, Semakin Dekat Dengan Tuhan

Bagaimana Tuhan boleh menggunakan pengalaman-pengalaman buruk (seperti perceraian) untuk membantu kita menjadi semakin dekat dengan Dia dan mengetahui kehendakNya.

# Tentang Penulis

Alicia Patterson adalah seorang ibu yang menyekolahkan dan mengajar anak-anaknya di rumah, seorang isteri pendeta, seorang guru dan seorang pendeta yang seronok bercakap tentang kebenaran Alkitab dan kasih Tuhan dengan orang dari semua peringkat umur. Dia telah berpeluang untuk melihat dan mengalami pertumbuhan yang terhasil daripada kelompok kecil.

Alicia dan suaminya, Geoff, merupakan pembangun gereja (church planters) yang pada masa kini bekerja dengan pembangun gereja yang baru, yang dipanggil “Connections” di Yakima, Washington. Mereka diberkati dengan tiga orang anak lelaki.





© 2005 Department of Women’s Ministries General Conference of Seventh-day Adventists

For more information or additional copies, contact: Advent*Source*

5040 Prescott Avenue

Lincoln, NE 68506

800-328-0525

[www.adventsource.org.](http://www.adventsource.org/)